РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-013-3В/23

Датум, 5. јануар 2023. године

**ИЗВОД ИЗ ЗАПИСНИКА**

**СА 3. ВАНРЕДНЕ СЈЕДНИЦЕ СКУПШТИНЕ ГРАДА БИЈЕЉИНА ОДРЖАНЕ**

**ДАНА 5. ЈАНУАРА 2023. ГОДИНЕ У СКУПШТИНСКОЈ САЛИ ЈУ ЦЕНТРА ЗА КУЛТУРУ „СЕМБЕРИЈА“ БИЈЕЉИНА**

Сједница је сазвана позивом број: 01-013-3В/23 од 4. јануара 2023. године.

Сједницом су предсједавали АЛЕКСАНДАР ЂУРЂЕВИЋ, предсједник Скупштине Града Бијељина и МИЛЕНКО МИТРОВИЋ и МУСТАФА ГРАДАШЧЕВИЋ, потпредсједници Скупштине Града Бијељина, а записник су водиле МИРА РИСТИЋ и МЕЛИСА МЕЛЕЗ ИЗИЋ.

Сједница је почела са радом у 10,05 часова.

Сједници Скупштине Града Бијељина присуствовало је 20 одборникa Скупштине Града Бијељина и то: 5 одборника са Листе Савез независних социјалдемократа – Милорад Додик, 4 одборника са Листе Странка демократске српске Семберија – Мићо Мићић, 4 одборника са Листе Демократски савез, 2 одборник са Листе Уједињена српска, 1 одборник са Листе Српска Демократски народни савез 2 одборник са Листе Странка демократске акције, 1 одборник са Листе Социјалистичка партија, 1 одборник са Листе Покрет за Бијељину- Народни Демократски покрет-Прва СДС.

Сједници није присуствовало 9 одборникa и то: 2 одборник са Листе Савез независних социјалдемократа – Милорад Додик (Васо Арсеновић и Горан Јањић), 1 одборник са Листе Странка демократске српске Семберија –Мићо Мићић (Младен Петровић), 1 одборник са Листе Српска Демократски народни савез (Цвијетин Лукић), 2 одборник са Листе са Листе Партија демократског прогреса (Милан Бујиновић и Радосав Ђокић), 2 одборника са Листе Српска демократска странка (Анка Тодоровић и Илија Радић), 1 одборника са Листе Социјалистичка партија ( Владимир Ђокић)

Поред одборника сједници су присуствовали и представници средстава јавног информисања.

Предсједавајући је прочитао тачку дневног реда као у позиву која гласи:

Д Н Е В Н И Р Е Д

1. ПРИЈЕДЛОГ ЗАКЉУЧКА О ИСПРАВЦИ ГРЕШКЕ ТЕХНИЧКЕ ПРИРОДЕ У АМАНДМАНУ НА ПРИЈЕДЛОГ ОДЛУКЕ О БУЏЕТУ ГРАДА БИЈЕЉИНА ЗА 2023. ГОДИНУ

Рад Скупштине по утврђеном дневном реду је сљедећи:

Т А Ч К А 1

ПРИЈЕДЛОГ ЗАКЉУЧКА О ИСПРАВЦИ ГРЕШКЕ ТЕХНИЧКЕ ПРИРОДЕ У АМАНДМАНУ НА ПРИЈЕДЛОГ ОДЛУКЕ О БУЏЕТУ ГРАДА БИЈЕЉИНА ЗА 2023. ГОДИНУ

Комисија за прописе по овој тачки дневног реда доставила је Извјештај са мишљењем и није имала примједби на предложени текст приједлога Закључка.

Образложење по овој тачки дневном реда дао је АЛЕКСАНДАР ЂУРЂЕВИЋ, предсједник Скупштине Града Бијељина.

Предсједавајући је упознао присутне да је захтјев за исправку техничке грешке поднио одборник Васо Арсеновић, подносилац амандмана у којем се поткрала техничка грешка и Одјељење за финансије Градске управе, а коју није примјетио ни предлагач амандамана, ни Скупштина, а ни надлежни у Градској управи када им је амандман достављен на давање мишљења. Око начина отклањања техничке грешке консултовани су и ресорно Министарство финансија у Влади РС, као и одјељење за финансије у Градској управи, који су били сагласни да је ово једини начин да се грешка исправи, те да се то дешавало и на вишим нивоима власти и на исти начин отклоњено. Због немогућности ступања на снагу и оперативности буџета посљедица би била да многи акти и радње који произилазе из буџета, не могу да се проведу, а што би даље значило да су испуњени услови из члана Пословника о раду Скупштине Града Бијељина који регулише услове за сазивање ванредне сједнице Скупштине па је предложио усвајање приједлога закључка.

По овој тачки дневног реда Амандман је поднио предсједник Александар Ђурђевић, а који гласи:

„У члану 3. ријечи: „Овај Закључак ступа на снагу осмог дана од дана објављивања у „Службеном гласнику Града Бијељина“ замјењују се ријечима: „Закључак ступа на снагу даном доношења“.

Образложење

Имајући у виду да овај закључак нема карактер општег акта а да постоје наручито оправдани разлози да наведени закључак ступи на снагу даном доношења тј.да је интерес свих грађана Бијељине да Одлука о буџета Града Бијељине за 2023. годину ступи на снагу што прије, а да од овог закључка то зависи, молим одборнике да подрже овај амандман како би што прије дошло до реализације овог закључка.

Пошто расправе није било предсједавајући је ставио на гласање Амандман и констатовао да је усвојен са 20 гласова„за“ (без гласова „против“ и „уздржан“).

Након тога предсједавајући је ставио на гласање приједлог Одлуке са усвојеним Амандманом и констатовао да је усвојен са 20 гласова „за“ (без гласова „против“ и „уздржан“).

Пошто је тачка дневног реда обрађена, предсједавајући је закључио рад 3. ванредне сједнице Скупштине Града Бијељина у 10,10 часова.

ЗАПИСНИК ВОДИЛИ: ПРЕДСЈЕДАВАЈУЋИ:

Александар Ђурђевић

Мира Ристић Миленко Митровић

Мелиса Мелез Изић Мустафа Градашчевић

НАПОМЕНА: Рад сједнице Скупштине Града снимљен је на ЦД-у.